Bănci și Asigurări

Analiştii financiari estimează deprecierea monedei naţionale în următoarele 12 luni, la o medie de 4,8262 lei/euro, şi o rată medie a inflaţiei de 4,05%, arată Indicatorul de Incredere Macroeconomică al CFA Romania.

În luna iunie 2019, Indicatorul de Incredere Macroeconomica al CFA România a scăzut faţă de luna anterioară cu 0,6 puncte până la valoarea de 50,9 puncte (faţă de aceeaşi lună a anului anterior, Indicatorul a crescut cu 7,2 puncte), această evoluţie datorându-se componentei de anticipaţii a indicatorului.

Astfel, indicatorul conditiilor curente a crescut fata de luna anterioară cu 2,2 puncte, pana la valoarea de 60,5 puncte (fata de aceeasi luna a anului anterior, Indicatorul conditiilor curente a scazut cu 1,4 puncte). Indicatorul anticipatiilor a scazut cu 2,0 puncte pana la valoarea de 46,1 puncte (fata de aceeasi luna a anului anterior, Indicatorul anticipatiilor a crescut cu 11,4 puncte).